# Arantza Campos Rubio

Arantza Campos Rubio (Sant Sebastià, 27 de gener de 1960) és una professora universitària i feminista basca experta en teoria feminista del dret (iusfeminisme).

## Trajectòria
### Acadèmica

Llicenciada en Filosofia per la Universitat del País Basc al 1988. S'hi doctorà al 1993. Professora titular bilingüe de Teoria i filosofia del dret de la Universitat del País Basc des del 1990. Codirectora del Màster en igualtat de dones i homes de la UPV-EHU des de 2001. Codirectora del Curs de doctorat del Departament de Dret Constitucional, Administratiu i Filosofia del dret de la UPV-EHU “Societat democràtica, estat i dret” des de 1999. Directora (i col·laboradora) del curs complementari de la UPV-EHU Hezkidetzan esku-hartzen.
Professora del Màster d'Estudis feministes i de gènere de la UPV-EHU, en què és responsable del Mòdul de Teoria feminista del dret i en el Màster universitari en igualtat i gènere en l'àmbit públic i privat de la Universitat Jaume I de Castelló. També és professora d'algunes universitats llatinoamericanes.
Els seus temes de recerca principals són sobre violència de gènere, participació i representació política de les dones, formació d'agents d'igualtat, moviment feminista, interpretació i aplicació del dret des de la perspectiva de gènere.
Fou secretària acadèmica del Departament de Filosofia dels valors i antropologia social. També fou vicedegana de la Facultat de Dret de la UPV-EHU, i presidenta de la Comissió d'Igualtat de la Facultat de Dret de la UPV-EHU.

### Activista

Pertany a la Xarxa Feminista de Dret Constitucional i fou promotora del Manifest per la inclusió dels estudis feministes, de dones i de gènere a la universitat. Presidenta de la Xarxa Llatinoamericana de Teoria Feminista del dret. Pertany a la junta directiva de l'Associació GENET, Xarxa d'Estudis de Gènere, i a la junta directiva de la Plataforma Universitària Feminista.
Ha estat cap de llista de la candidatura de la plataforma i partit polític feminista Plazandreok a les Juntes Generals de Guipúscoa i sempre ha figurat en la llista de la candidatura municipal. Vicepresidenta, com a representant de Plazandreok, del Consell d'Igualtat de l'Ajuntament de Donostia-Sant Sebastià.
Participa en la plataforma Feminista d'Euskal Herria per al Dret a l'Avortament.

## Obres

* Charles Fourier: pasión y utopía, de la atracción pasional a la política sexual. Leioa: Universidad del País Vasco, 1995.
* "Iusfeminismo en Mujeres y Derecho, pasado y presente" I Congreso multidisciplinar de Centro-Sección de Bizkaia de la Facultad de Derecho / coord. por Jasone Astola Madariaga, 2008, 978-84-9860-157-2, pàgs. 167-226.
* "Conflictos de las mujeres lesbianas en el franquismo", en Voces de mujeres en la diversidad sexual, 2008, 978-84-691-7196-7, pàgs. 15-41.
* "La igualdad de mujeres y hombres: 30 años de Parlamento vasco. La Ley 4/2005, de 18 de febrero, para la igualdad de mujeres y hombres". Corts: Anuario de derecho parlamentario, 1136-3339, Nº. 23, 2010, pàgs. 19-45.
* "De la cosa privada a la casa pública". Revista Vasca de Administración Pública. Herri-Arduralaritzako Euskal Aldizkaria, 0211-9560, Nº 99-100, 2014, pàgs. 745-763.
* El derecho a la participación política de las mujeres: resultados de la aplicación de la Ley de Igualdad en las elecciones a las Cortes Generales (2004-2008-2011) en Cantabria, Comunidad Foral de Navarra y Comunidad Autónoma del País Vasco / coord. por Asunción Ventura Franch, Lucía Romaní Sancho, 2014.

## Referències

* ↑ «Información general del Máster en Igualdad de Mujeres y Hombres de la UPV/EHU». www.ehu.eus. [Consulta: 27 setembre 2017].
* ↑ «Antolakuntza» (en basc). zuzenbide. Arxivat de l'original el 3 de març de 2018. [Consulta: 28 febrer 2018].
* ↑ «Arantza Campos Rubio» (en castellà). [Consulta: 10 juliol 2017].
* ↑ «Arantza Campos Rubio | Flacso». www.flacso.es. Arxivat de l'original el 2018-03-03. [Consulta: 10 juliol 2017].
* ↑ «III Edición de los Premios Francisca de Aculodi - Edukia» (en basc). zuzenbide. Arxivat de l'original el 2018-03-03. [Consulta: 28 febrer 2018].
* ↑ «Junta Directiva | ASOCIACIÓN GENET - Red de Estudios de Género». genet.csic.es. Arxivat de l'original el 2018-03-03. [Consulta: 28 febrer 2018].
* ↑ Carmen Ruiz de Garibay. «Mujeres Unidas» (en basc). www.osakidetza.euskadi.eus, 15-09-2010. [Consulta: 10 juliol 2017].
* ↑ «Donostia.eus - Consell Sectorial per a la Igualtat» (en basc). www.donostia.eus. [Consulta: 28 febrer 2018].
* ↑ «Laudio celebra el Día de la Mujer con un programa completo» (en castellà). , 03-03-2014 [Consulta: 10 juliol 2017]. Arxivat 2018-03-03 a Wayback Machine. «Còpia arxivada». Arxivat de l'original el 2018-03-03. [Consulta: 9 novembre 2019].
* ↑ Campos Rubio, Arantza. Charles Fourier: pasión y utopía, de la atracción pasional a la política sexual. [Servicio Editorial, Universidad del País Vasco = Argitarapen Zerbitzua, Euskal Herriko Unibertsitatea], 1995. ISBN 8475856918. OCLC 44925804.
* ↑ Asunción, Ventura Franch,. El Derecho a la participación política de las mujeres : resultados de la aplicación de la Ley de igualdad en las elecciones a las Cortes Generales (2004-2008-2011). Tirant lo Blanch, 2014. ISBN 9788490860045. OCLC 900142054.

## Enllaços externs

* Publicacions en Dialnet.